Emma Irene Åström

Emma Irene Åström (født 27. april 1847, død 3. juli 1934) var en finsk lærer og den første kvinne som ble uteksaminert fra Helsingfors universitet.

 Biografi 
Emma Irene Åström ble født i Tövsala i Åbo og Björneborgs län i Storfyrstedømmet Finland. Hun var eldst av fem barn. Da hun var seks år gammel, flyttet familien til Åland, som er en svensktalende del av landet. Der gikk hun på skole i Finström. I 1865 ble hun sendt til seminaret i Jyväskylä hvor rektor Uno Cygnaeus ble hennes mentor. Great Women from the Teacher Seminary. University of Jyväskylä.   Lest 5. mai 2015

Planen var å fortsette studier på Helsingfors universitet da hun var ferdig med lærerskolen i 1873, men hennes fars død i 1874 gjorde at hun måtte utsette universitetsstudiene. I stedet begynte hun som lærer på seminaret i Ekenäs for å støtte familiens økonomi. Men i 1876 begynte hun å studere filosofi og fullførte studiet i 1882, noe som gjorde henne til den første kvinne i Finland til å ta en universitetseksamen. Hun hadde planer om å studere videre, men hensynet til familiens økonomi gjorde at hun ikke fikk hun anledning til det 

I 1884 kom hun tilbake til seminaret i Ekenäs, hvor hun underviste i svensk, finsk og historie til 1912. Fra 1913 til 1924 underviste hun på en misjonsskole i Ekenäs. 80 år gammel ble hun i 1927 utnevnt til æresdoktor i filosofi av Helsingfors universitet, den første kvinnelige æresdoktor i landet. 

 Innflytelse 
Liberale kretser og kvinnebevegelsen i Finland feiret Emma Irene Åström. Dikterne  Zacharias Topelius og Adelaïde Ehrnrooth skrev hyllingsdikt til henne.  Topelius forsterket Åströms legendstatus gjennom å bruke henne som forbilde for hovedpersonen i «Planeternas skyddslingar» (1889).Om Emma Irene Åström i Finsk Biografisk Lexikon Lest 5. mai 2015  

 Bibliografi 
 Mitt liv och mina vänner (1934).

 Om Emma Irene Åström
 A. Takolander: Emma Irene Åström. Lagerns första kvinna (1922); 
 M. Åström: Emma Irene Åström (1967).


 Referanser 

 Eksterne lenker 
 Artikkel i Finsk Biografisk Lexikon
 Artikkel hos Helsingfors universitetsmuseum

Kategori:Finlandssvensker
Kategori:Alumni fra Helsingfors universitet
Kategori:Fødsler i 1847
Kategori:Dødsfall i 1934